cyanic-selkie/wikianc huggingface dataset:
चिंबोराजो
चिम्बोरासो के सभसे धियान देवे लायक बिसेसता ई बा कि एकर चोटी पृथिवी के केंद्र से सभसे बेसी दूरी पर मौजूद जगह हवे। ओइसे त माउंट एवरेस्ट सभसे ऊँच परबत चोटी हवे बाकी अगर समुंद्र तल से न नाप के पृथ्वी के केंद्र से नापल जाय तब चिंबोराजो के चोटी सभसे ऊँच हो जाले काहें से कि ई भूमध्यरेखा पर स्थित परबत हवे आ पृथिवी भूमध्यरेखा पर कुछ उभार लिहले बाटे। एही तरे अंतरिक्ष से देखल जाय तबो ई सभसे ऊँच चोटी देखलाई पड़ी।
एकरा बावजूद ई एंडीज के 39वाँ सभसे ऊँच चोटी हवे।
माउंट एवरेस्ट नियर एहू परबत चोटी पर चढ़ाई कइल जाला। हालाँकि एह पर चढ़े खातिर बिसेस किसिम के आधुनिक औज़ार सभ के जरूरत पड़े ला।
लोकेशन
चिंबोराजो इक्वेडोर देस के चिंबोराजो प्रांत में, क्विटो शहर से लगभग 150 किमी (93 मील) दक्खिन-दक्खिनपच्छिम दिसा में बाटे। ई 5,018 मीटर ऊँच कैरीहुआरासो परबत के बगल में बाटे। चिम्बोराजो परबत के चोटी आसपास के ऊँच इलाका सभ से करीबन 2,500 मीटर बेसी ऊँचाई वाली बाटे आ एकर आधार करीबन 25 किलोमीटर चाकर बाटे। अगर आसमान साफ होखे, चिंबोराजो के चोटी 140 किलोमीटर दूर गुयानकिल शहर से लउके ला। एह पहाड़ से सबसे नगीचे पड़े वाला शहर सभ में रियोबांबा (~30 किलोमीटर के दूरी पर दक्खिनपूर्ब दिसा में), अंबातो (~30 किमी उत्तरपूरुब) आ गुआरंदा (~25 किमी दक्खिनपच्छिम) बाड़ें। चिंबोराजो के चारो ओर के इलाका संरक्षित क्षेत्र हवे (Reserva de Produccion Faunistica Chimborazo)। ई संरक्षित क्षेत्र खासतौर पर इहाँ पावल जाए वाला एगो ऊँट बंस के जानवर वीकून्या (Vicuña), लामा (Llama) आ अल्पाका (Alpaca) सभ के आवास क्षेत्र के रूप में संरक्षित हवे।
लक्षदीप सागर
लक्षदीप सागर भारत के दक्खिन में भारत (लक्षदीप शामिल क के), मालदीव आ श्रीलंका के बीचा के सागरीय हिस्सा हवे।
लाल गलियारी
लाल गलियारी भारत मे एगो अईसन क्षेत्र बा जेमे सभसे बेसी नक्सल गतिविधी होला। नक्सल समूह हथियार वाला माओवादी कम्युनिस्ट पार्टी के सेना होला
भाड़ा समीकरन नीति
भाड़ा समीकरन नीति के भारत सरकार साउसे भारत मे उद्योग के बरोबर बढ़ोतरी होखे बदे अपनवले रहे। हेकर माने ई रहे की कारखाना भारत मे केनियो खुल सकेला आऊर कांच माल के यातायात प केंद्र सरकार छूट दिही। ई नीति 1952 मे आइल आ 1993 ले लागू रहल।
हेकरा से अईसन राज्य जेकरा लगे खानीज रहे होकर आर्थिक हानि भइल एह से कि एहिजा से कम भाड़ा मे खनिज बहरी चल जात रहे त एहिजा उग्योपती लोग निवेस कइल बंद कऽ दिहल।
बारहखड़ी
कई भारतीय भाषा सभ के लिखाई के सिस्टमन में वर्णमाला के व्यंजन वर्ण सभ के साथे स्वर वर्ण सभ के मिला के शुरू से अंत ले सगरी व्यंजन सभ के क्रम से लिखल जाला आ एह किसिम के पाठ चाहे सारिणी के बारहखड़ी के रूप में जानल जाला। उदाहरण खातिर, परंपरा अनुसार हिंदी में बारह गो स्वर (अ, आ, इ, ई, उ, ऊ, ए, ऐ, ओ, औ, अं, अः) मानल जालें आ इनहन के मात्रा कौनों व्यंजन में मिला के लिखले से ओह व्यंजन के बारहखड़ी बन जाला (जइसे अगर एह स्वरन के मात्रा क् वर्ण में मिलावल जाय तब क, का, कि, की, कु, कू, के, कै, को, कौ, कं, कः)। वर्ण (अल्फाबेट) सभ के एह तरीका से मिला के लिखला के बाद बनल रूप सभ के कुछ लोग अक्षर (सिलेबल के अरथ में) कहे ला — हालाँकि, सिलेबल तीन-चार चाहे अउरियो बेसी वर्ण (अल्फाबेट) भा अक्षर (लेटर) सभ से मिल के बनल भी हो सके लें।
कंप्यूटर द्वारा लिखाई के पहिचान में, एगो एस्टीमेट के मोताबिक देवनागरी में अइसन बारहखड़ी के वेवस्था में 469 कैरेक्टर आ 5274 चीन्हा होखे के बात बतावल गइल बा।
परंपरागत बारहखड़ी के एह बेवस्था में में कुछ अं (अनुस्वार) आ अः (विसर्ग) के स्वर ना माने ला — संस्कृत ध्वनिविज्ञान अनुसार; जबकि ऋ स्वर के शामिल करे ला। कुछ लोग ऋ के साथे साथ अं, अः अउरी अँ (अनुनासिक) के भी शामिल करे के वकालत करे ला। अं, अः आ अँ के बारहखड़ी में शामिल ना करे के पाछे ई तर्क दिहल जाला कि ई कौनों व्यंजन में स्वर वर्ण मिला के लिखला से बनल सिलेबल (तथाकथित अक्षर) के साथे अलगा से लाग सके लें - जइसे कि: कं, कां, किं, कीं, कुं, कूं, कें, कैं, कों, कौं।
सावरकर द्वारा स्वर सभ के स्वतंत्र अलग-अलग लिखाई के चीन्हा (वर्ण) सभ के जटिलता के ख़तम करे के कोसिस में अ के बारहखड़ी चलावे के कोसिस कइल गइल रहे - अ्, अ, आ, अि, अ‍ी, अु, अू, अ‍ृ, अॄ, अ‍े, अ‍ै, ओ, औ, अं, अः के रूप में।
बारहखड़ी के बाराखड़ी के अलावा ककहरा, अखरावट, चौंतीसा आ बत्तीसा नाम भी मिले ला। मराठी भाषा के बाराखड़ी के रचना के श्रेय शोगावकर गजानन महाराज के दिहल जाला।
परंपरागत बारहखड़ी
नीचे देवनागरी लिखाई के बारहखड़ी दिहल गइल बा जे भोजपुरी में आ अउरी देवनागरी स्तेमाल करे वाली भाषा सभ में होखे ला:
असमिया भाषा में क के बारहखड़ी होखी: ক, কা, কি, কী, কু, কূ, কৃ, কে, কো, কৌ ।
आसनसोल
आसनसोल (Asansol) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार आसनसोल के कुल शहरी जनसंख्या 5,63,917 बाटे आ आसपास के उपशहरी इलाका के मिला लिहल जाय तब कुल जनसंख्या 12,43,008 बा। जनसंख्या के हिसाब से ई भारत के 78वाँ शहर बाटे। जनगणना आँकड़ा के मोताबिक एह शहर में लिंगानुपात 929 आ साक्षरता के दर 83.3% बाटे।
दि
दि चाहे द (the) अंग्रेजी भाषा के व्याकरण में एगो आर्टिकल हवे। एकर इस्तमाल तब कइल जाला जब बात के बिसय पहिले से पाठक, श्रोता के परिचित होखे। एह तरीका से ई डेफिनिट आर्टिकल हवे।
उच्चारण
एकरा लिखल 'टीएचई' (the) जाला, जबकि जगह के हिसाब से उच्चारण दू किसिम के होखे ला। जब एकरा बाद व्यंजन के आवाज वाला अक्षर आवे ला तब एकर उच्चारण 'द' होखे ला। एकरा बिपरीत जब एकरे ठीक बाद स्वर के आवाज वाला अक्षर आवे लें तब एकर उच्चारण 'दी' होखे ला (बहुधा एकरा के लिखे में 'दि' लिखल जाला)।
पर- आ पॉलीफ्लोरॉल्किल पदार्थ
पर- आ पॉलीफ्लोरॉल्किल पदार्थ (per- and polyfluoroalkyl substances) सिंथेटिक ऑर्गैनोफ्लोराइन केमिकल कंपाउंड हवें जिनहन में कौनों एगो अल्किल चेन से फ्लोरीन के परमाणु जुड़ल रहे लें। मतलब कि, इनहन में कम से कम एक ठो परफ्लोरॉल्किल म्वाइटी (moiety) –CnF2n– जरूर मौजूद होखे ला। ऑर्गेनाइजेशन फॉर इकोनॉमिक को-ऑपरेशन एंड डेवेलपमेंट (OECD) के अनुसार: "PFASs are defined as fluorinated substances that contain at least one fully fluorinated methyl or methylene carbon atom (without any H/Cl/Br/I atom attached to it), i.e. with a few noted exceptions, any chemical with at least a perfluorinated methyl group (–CF3) or a perfluorinated methylene group (–CF2–) is a PFAS."
विलिवाव
विलिवाव (Williwaw, पुराना हिज्जे: williwau), मौसम बिज्ञान में, अचानक कौनों पहाड़ी समुंद्र तीरे से समुंद्र के ओर होखे वाला हवा के ब्लास्ट के कहल जाला। एह शब्द के उत्पत्ती के बहुत जानकारी नईखे; हालाँकि, ई शब्द ब्रिटिश नाविक लोग 19वीं सदी के शुरुआत से क रहल बाटे।
पर- आ पॉलीफ्लोरॉल्किल पदार्थ
पर्यावरणी परभाव आ नोकसान के आँकलन के चलते इनहन के लमहर समय ले न टूटे वाला संरचना आ खतरनाक इस्थिति के कारण इनहन के हमेशा रहे वाला केमिकल (फॉरेवर केमिकल्स - forever chemicals) भी कहल जाला।
विलिवाव
लोकल हवा के रूप में दू गो जगह अइसन बाड़ीं जहाँ ई विलिवाव हवा चलें लीं: अल्यूशियन दीप समूह के लगे अलास्का के ओर से आ मैगलेन जलजोड़ (दक्खिन अमेरिका आ अंटार्कटिका के बीचा में) के लगे। अलास्का में एकरा खातिर आउटफ्लो विंड आ स्क्वामिश विंड नाँव से भी जानल जाला। तीसरे जगह, ग्रीनलैंड के लगे एकरा के पिटेराक के नाँव से जानल जाला।
विलिवाव ठंढा हवा के पहाड़ी ढाल से अचानक नीचे धँसके से उत्पत्ती होखे ला आ एह तरीका से एकरा के एगो कैटाबैटिक हवा मानल जाला।
ज़िअस
ज़िअस पुरान युनानी धरम मे आकास अउरी बिजुरी के दवता रहन, जवन की ओलंपस परबत प रहि के सभ देवता लोगिन प राज करत रहन। हीनकर शक्ति भारतीय देवता इंद्र जेतना रहे।
ज़िअस कोरोनस आ रिया के पूत रहन।
गोक्यो झील
गोक्यो झील नेपाल के सागरमाथा राष्ट्रीय पार्क में स्थित ओलिगोट्रोफिक झील ह, इ 4700 – के ऊंचाई (समुद्र तल से) पर स्थित बा। इ झील दुनिया के सबसे ऊंचाई पर स्थित ताजा पानी के झील ह जे में 6 गो मुख्य झील बाड़ी सन, इ में थोनक झील सब से बड़हन बा। In September 2007, Gokyo and associated wetlands of 7770 ha have been designated a Ramsar site.
कोल्हापुर
कोल्हापुर (Kolhapur) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार कोल्हापुर के कुल शहरी जनसंख्या 5,49,236 बाटे आ आसपास के उपशहरी इलाका के मिला लिहल जाय तब कुल जनसंख्या 5,49,236 बा। जनसंख्या के हिसाब से ई भारत के 80वाँ शहर बाटे। जनगणना आँकड़ा के मोताबिक एह शहर में लिंगानुपात 959 आ साक्षरता के दर 90.61% बाटे।
ओरोशी
ओरोशी (Oroshi) जापान में बहे वाली एगो लोकल हवा हवे। ई एगो तेज बहे वाली कैटाबैटिक हवा हवे हवे जे बिचला होंशू के प्रशांत महासागर वाला साइड में कांटो के मैदान में बहे ले। ई मजिगर तेज हवा होखे ले जे कभी-काल्ह नोकसान भी चहुंपा सके ले। जापानी भाषा में एकर मतलब होला "शैतानी हवा"।
बिरजू महराज
पंडित बृजमोहन मिश्र (जनम 4 फरवरी 1938) जिनके बिरजू महराज के नाँव से जानल जाला, हिंदुस्तानी शास्त्रीय संगीत के एगो कथक कलाकार बाड़ें। कत्थक के अलावा मिश्र, गायक, कवी, आ चित्रकार भी हवें आ तबला, पखावज नियर कई गो साज बजावे में भी निपुण कलाकार हवें। कथक नाचे आ सिखावे के अलावा ई कई ठे फिलिम सभ में कोरियोग्राफी (नाच निर्देशन) भी कइले बाड़ें।
ओरोशी
हवा सभ के बर्गीकरण में एकरा के कैटाबैटिक प्रकार के हवा मानल जाला।
भारतीय गैंडा
भारत में आसाम राज्य में काजीरंगा नेशनल पार्क में इनहन के सभसे बेसी, लगभग 70 %, आबादी बा जबकि आसामे के पबित्रा बनजीव बिहार में इनहन के सभसे घन आबादी पावल जाले जहाँ 2018 में, बस 38 वर्ग किलोमीटर के एरिया में 102 गो गैंडा दर्ज कइल गइल रहले।
ऍमोपर्डिक्स ग्राइसियोगुलारिस
ऍमोपर्डिक्स ग्राइसियोगुलारिस (See-see partridge, बैज्ञानिक नाँव:Ammoperdix griseogularis) चिरइन के तीतर बंस के एगो प्रजाति बाटे। ई चिरई तुर्की, सीरिया से ईरान आ पाकिस्तान लिहले भारत के उत्तरी पच्छिमी इलाका ले पावल जाले।
गैंडा
गैंडा (Rhinoceros, राइनोसेरस) भा राइनो एक किसिम के मैमल जानवर हवे जे राइनोसेरोटिडाई परिवार में आवे ला एह परिवार के पाँच गो प्रजाति सभ वर्तमान में मौजूद बाड़ीं जबकि कई गो बिलुप्त हो चुकल बाड़ीं। इनहन में से दू गो प्रजाति अफिरका महादीप के आ तीन गो प्रजाति दक्खिन एशिया आ दक्खिन-पूर्ब एशिया के मूल प्रजाति हईं। भारतीय गैंडा वर्तमान में भारत आ नेपाल में पावल जाला जे दक्खिन एशिया के मूल प्रजाति हवे।
ऍमोपर्डिक्स ग्राइसियोगुलारिस
आमतौर पर ई चिरई जोड़ा में देखल जाले, हालाँकि, कुछ जगह पर एकरा के लगभग पचास के झुंड में भी देखल जा चुकल बाटे।
गैंडा
गैंडा सभ बिसाल आकार के प्राणी होखे लें। इनहन के वजन लगभग एक टन होखे ला, घास आ बनस्पति खालें, मने कि शाकाहारी होखे लें, साइज के हिसाब से दिमाग बहुत छोट होखे ला (400-600 ग्राम) आ इनहन के नाक पर एक ठो भा दू ठो सींघ होखे ला, बहुत मोट चमड़ी (1.5 से 5 सेमी) होखे ला।
बरुन घाटी
वरुण घाटी (बरुण उपत्यका) एगो हिमालयी घाटी ह जवन माउंट मकालू के आधार पर स्थित बा, नेपाल के सोलुखुम्बु जिला में।
चैनपुर
चैनपुर नगरपालिका नेपाल के संखुवासभा जिला मे अवस्थित एगो नगर बा एह पहिले के नूनढाकी गा.वि.स. आ चैनपुर नगरपालिका मिलाके बनल ह। इहाके जनसंख्या 28,074 आ क्षेत्रफल 223.69 वर्ग किमी बाटे एह नगरपालिका 11 वार्ड में बिभाजन भइल ह ऐकर केन्द्र पहिले के चैनपुर नगरपालिका के कार्यालय में राखल ह ।
अजमेर
अजमेर (Ajmer) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार अजमेर के कुल शहरी जनसंख्या 5,42,321 बाटे आ आसपास के उपशहरी इलाका के मिला लिहल जाय तब कुल जनसंख्या 5,51,360 बा। जनसंख्या के हिसाब से ई भारत के 81वाँ शहर बाटे। जनगणना आँकड़ा के मोताबिक एह शहर में लिंगानुपात 947 आ साक्षरता के दर 86.52% बाटे।
दुस्मन के खून पानी हऽ
दुस्मन के खून पानी हऽ एगो भारत मे बनल भोजपुरी फिलिम हऽ जेकरा निर्देशक आ निर्माता सुरेश के. ग्रोवर हवें। एह में धर्मेंद्र, रवि किशन प्रमुख कलाकार रहल। फिलिम 19 सितम्बर 2014 के सिनेमाघर में रिलीज़ भइल।
जेलीफिश
जेलीफिश (Jellyfish) चाहे जेली फिश (जेली मछरी चाहे जेली मछली), चाहे समुंद्री जेली कुछ समुंद्री जीव सभ के साधारण बोलचाल के भाषा में बोलावे के नाँव हवे; ई जीव सभ नाइडेरिया (cnidaria) संघ के मेडुसोजोआ (medusozoa) उपसंघ में आवे लें आ इनहन के जिनगी के मेडुसा-फेज में ई जेली भा जिलेटिन नियर लउके लें। आमतौर पर ई समुंदर के पानी में आजाद पँवरे वाला जीवधारी हवें जे छतरी भा घंटी के नियर देखलाइ पड़े लें आ बीचा में नीचे के ओर कई गो लचकीला पोंछ नियर अंग लटकल होखे लें जिन्हन के टैंटेकल्स कहल जाला; इनहन में से कुछ पानी में आजाद पँवरत रहे के बजाय समुंद्र के तली के चीजन से चपकल भी मिल सके लें। ऊपर के घंटी भा छतरी नियर हिस्सा धड़कन के जइसन हलचल भा हरकत क सके ला अगर इनहन के एक जगह से दुसरे जगह जाये के होखे। लटकल बाँह नियर टैंटेकल सभ में चपके वाली कोशिका होखे लीं आ ई आमतौर पर एक जगह से दुसरे जगह जाये आ शिकार पकड़े के कामे आवे लीं।
छोटा लउआ
छोटा लउआ (Rock bush quail, बै॰:Perdicula argoondah) चिरइन के तीतर बंस के एगो प्रजाति बाटे। ई भारत के मध्य प्रदेश से ले के तमिल नाडु ले पावल जाले।
राज्यसभा
राज्यसभा भारत के संसद के दू सदनी बेवस्था में ऊपरी सदन (अपर हाउस) हवे। एकरा के काउंसिल ऑफ़ स्टेट्स भा वरिष्ठ लोगन के सदन भी कहल जाला। ऊपरी सदन राज्य सभा, निचला सदन लोकसभा आ राष्ट्रपति, तीनों मिल के संसद के निर्माण करे लें। एह ऊपरी सदन में कुल 245 सीट बा जेह में से 238 लोग राज्य बिधान सभा द्वारा चुनल जाला आ 12 गो सदस्य लोगन के राष्ट्रपति नामांकित क सके लें। राज्य सभा के सदस्य लोग राज्यसभा सांसद कहाला आ इनहन लोगन के कार्यकाल 6 बरिस होखे ला। निचला सदन लोकसभा के बिपरीत, ई ऊपरी सदन कबो भंग ना होला; हर दुसरे साल एकर एक तिहाई मेम्बर लोग बदलत रहे ला।
वेस्टमिन्स्टर सिस्टम के संसदीय बेवस्था में भारत के राज्यसभा यूनाइटेड किंगडम के हाउस ऑफ़ लॉर्ड्स के समकक्ष हवे।
मादी, संखुवासभा
मादी नगरपालिका नेपाल के संखुवासभा जिला मे अवस्थित एगो नगर बा ईहाके जनसंख्या 14,470 आ क्षेत्रफल 110.10 वर्ग किमी बाटे एह नगरपालिका 9 वार्ड में बिभाजन भइल ह ऐकर केन्द्र पहिले के मादी नगरपालिका के कार्यालय में राखल ह ।
गुलबर्गा
गुलबर्गा (Gulbarga) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार गुलबर्गा के कुल शहरी जनसंख्या 5,33,587 बाटे आ आसपास के उपशहरी इलाका के मिला लिहल जाय तब कुल जनसंख्या 5,41,617 बा। जनसंख्या के हिसाब से ई भारत के 82वाँ शहर बाटे। जनगणना आँकड़ा के मोताबिक एह शहर में लिंगानुपात 964 आ साक्षरता के दर 82.3% बाटे।
विलियम जोन्स
सर विलियम जोन्स (Sir William Jones), एफआरएस एफआरएएस एफआरएसई (28 सितंबर 1746 — 27 अप्रैल 1794) बंगाल के फोर्ट विलियम में सुप्रीम कोर्ट ऑफ ज्यूडिकेचर पर ब्रिटिश कनिष्ठ जज, भाषा बिज्ञानी, प्राच्य बिज्ञानी (ओरिएंटलिस्ट) आ आ प्राचीन भारत के बिद्वान (इंडोलॉजिस्ट) रहलें। इनके खासतौर पर यूरोपीय आ इंडो-आर्य भाषा सभ के बीच संबंध के अस्तित्व के प्रस्ताव खातिर जानल जाला, जिनहन के बाद में इंडो-यूरोपीय भाषा सभ के नाँव से जानल गइल।
जोन्स के 1784 में एशियाटिक सोसाइटी ऑफ बंगाल के स्थापना के श्रेय भी दिहल जाला।
कॉमेडियन
हास्य अभिनेता क मतलब उ एक्टर होला जवन एक्टर अपने एक्टिंग के माध्यम से लोगन के हँसा देवे ला। हिंदी फिलिम में कुछ लोग ए काम खातिर खासतौर से जानल जानै जईसे जॉनी वॉकर, महमूद, आदि। कुछ मुख्य एक्टर भी हास्य एक्टिंग क खूब नजारा देखावे न जईसे गोविन्दा, कपिल शर्मा, आऊर भी लोग।
लोनी
लोनी (Loni) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार लोनी के कुल शहरी जनसंख्या 516082 बाटे आ आसपास के उपशहरी इलाका के मिला लिहल जाय तब कुल जनसंख्या 516082 बा। जनसंख्या के हिसाब से ई भारत के 83वाँ शहर बाटे। जनगणना आँकड़ा के मोताबिक एह शहर में लिंगानुपात 876 आ साक्षरता के दर 72.14% बाटे।
ओभरब्रिज
ओभरब्रिज (overbridge, ओवरब्रिज ) अइसन पुल होखे ला जे सड़क, रेल चाहे अउरी कौनों परिवहन खातिर बनावल जाला जे दुसरे कौनों सड़क भा रेल लाइन के ऊपर से हो के पास होला। एकरा के अमेरिका में ओवरपास (overpass) आ फ़्लाइओवर (flyover) भी कहल जाला जबकि ब्रिटिश आ कॉमनवेल्थ देसन में ओवरब्रिज कहल जाला। एकरे उल्टा रूप के अंडरपास भा सबवे कहल जाला जे दुसरे कौनों सड़क भा रेल लाइन के नीचे से हो के गुजरे।
ओभरब्रिज भारत में आमतौर पर रेलवे लाइन के क्रासिंग पर सड़क के पुल के रूप में बनावल जालें जिनाहना से सड़क के आवागमन रेलवे लाइन के ऊपर से हो के गुजरे ला।
भोजपुर, नेपाल
भोजपुर (भोजपुर) नेपाल के कोशी प्रदेश में स्थित भोजपुर जिला के एगो नगरपालिका ह। एकर स्थापना 18 मई 2014 में भइल। भैसीपंखा, बोखिम, भोजपुर आ टकसार गाँव विकास समिति सभ के मिला के इ नगरपालिका के स्थापित करल गइल। इ भोजपुर जिला के मुख्यालय ह। 2011 नेपाल सेंसस अनुसार एकर जनसंख्या 27204 बा आ क्षेत्रफल 159.51 km2 बा।
बुरान
साइबेरिया के मुख्य इलाका के अलावा ई मध्य एशिया आ अलास्का में भी बहे ले। यूरेशियाई टुंड्रा इलाका में ई पर्गा (purga) के नाँव से जानल जाला आ अलास्का में एकरे के बर्गा (burga) हवा के नाँव से जानल जाला।
काराबुरान
मध्य एशिया में, मुख्य रूप से तारिम बेसिन में, एकरे से मिलत-जुलत एगो हवा काराबुरान (karaburan) चले ले; हालाँकि, एह में बरफ के बजाय धूर धक्कड़ रहे ला आ ई धूर के आन्ही नियर बहे ले जेकरा चलते आसमान करिया हो जाला; एही से एकरा के काराबुरान नाँव परल हवे — कारा माने करिया आ बुरान माने तुफानी हवा।
कपिल शर्मा
कपिल शर्मा एक ठे भारतीय कामेडियन बाड़ें। कपिल शर्मा फरवरी 2013 में, फोर्ब्स इंडिया पत्रिका में टॉप 100 हस्तियन में चुनल गयल रहन आऊर ओ लिस्ट में ऊ 96वां स्थान पर रहन। उनकर फिलिम 2015 में अब्बास-मस्तान क संगे किस किसको प्यार करूँ आऊर 2017 में राजीव धिंगरा के संगे फिरंगी आयल रहे। इनके एक ठे अच्छा गायक भी मानल जाला। ई अपने चुटकुला में बनावटी समाज के खासतौर पर निशाना बनावे न। द कपिल शर्मा शो एक ठे भारत क हंसी वाला शो हऽ, जवन सोनी टीवी चैनल पर आवेला। ए शो क मेज़बान कामेडियन कपिल शर्मा ही हउअँ।
जीनगी
कपिल शर्मा क जनम अमृतसर, पंजाब, भारत में भयल रहे। इनकर बाऊ पुलिस डिपार्टमेंट में हेड कांस्टेबल रहनऽ आऊर माई जनक रानी एक ठे घरनी हईं। कपिल एक ठे लोकल पीसीओ से काम करे शुरू कइले रहनऽ। इ आपन पढ़ाई-लिखाई हिन्दू कॉलेज ,अमृतसर से कइनऽ।
यतो धर्मस्ततो जयः
मतलब
ई वाक्यांश महाभारत के श्लोक 13.153.39 में आइल बा। कुरुक्षेत्र के जुद्ध के मैदान में, कुरुक्षेत्र युद्ध के दौरान, जब अर्जुन युधिष्ठिर के निराशा के हिलावे के कोशिश क रहल बाड़ें; इनके कहनाम बा कि "धर्म के साथ खड़ा पक्ष क जीत सुनिश्चित होला, जहाँ कृष्ण बाड़ें, जीत ओहिजे बा"। ई फेरु तब आवेला जब कौरव लोगन के महतारी गांधारी, युद्ध में आपन सभ बेटा के गँवा के, एकरा के एह इरादा से उच्चारण करेली कि "जहाँ कृष्ण बा उहाँ धर्म बा, आ जहाँ धर्म बा उहाँ विजय बा"।
हिंदू ग्रंथन में संदर्भ
एह वाक्यांश के पूरक अक्सर महाभारत में एगो अउरी श्लोक होला जवना के संप्रेषण होला कि "जहाँ धर्म बा, उहाँ कृष्ण बाड़ें"। धृतराष्ट्र के चेतावे खातिर एह वाक्यांश के प्रयोग व्यास द्वारा उनुका पुत्र लोगन के अधर्म के हतोत्साहित करे खातिर कइल गइल बाटे। हिन्दू इतिहास महाभारत के स्त्री पर्व में ई वाक्य फेरु से आवेला। एकरा के भीष्म द्वारा भगवद गीता पर्व में दुर्योधन के भी बतावल गइल बा। यतो धर्मस्ततो जयः महाभारत में कुल एगारह बेर आइल बा।
विदुर नीति में जब धृतराष्ट्र विदुर से बातचीत कर रहल बाड़े त उ एह वाक्यांश के प्रयोग करे लें। ऊ कहे लें कि "हालाँकि, हम जानत बानी कि जीत धर्म के राह पर बा, तबहियों हम अपना बेटा दुर्योधन के छोड़ नइखीं सकत"।
हलयुध्वी के रचल संस्कृत कविता धर्म विवेक के अंत एही वाक्यांश से होला।
पढ़ाई में
लइकन खातिर एगो शैक्षिक गतिविधि बाल विहार में चिन्मय मिशन एह संदेश के इस्तेमाल एकरा के कर्म के अवधारणा के पूरक बनावे खातिर कइले बा। विद्वान अल्फ हिल्टेबेइटल एह बात के अपना धर्म आ भगवत गीता के अध्ययन में बिस्तार से उठवले बाड़ें। अल्फ से पहिले विद्वान सिल्वेन लेवी एह वाक्यांश के बिस्तार से अध्ययन करे खातिर जानल जालें जे एकर अलग-अलग व्याख्या कइले रहलें। इंडियन डिफेंस रिव्यू जर्नल के एगो लेख में एकरा के "भारतीय विचार के सबसे बढ़िया सारांश" के रूप में विशेषता दिहल गइल बा, इहाँ एकर मतलब बा कि "अगर हमनी के धर्मी बानी जा त जीत हमनी के [भारत के] होई"। नैतिकता के अध्ययन में, ई जाहिर करे खातिर लिहल जाला कि "अंतिम जीत धर्म के होला"।
जयपुर राजघराना के निशान में
इ मुहावरा राजपूताना एजेंसी के तहत पुराना समय के जयपुर राजघरान के निशान में मोटो के रूप में लिखल गइल रहल। एह आदर्श वाक्य के इस्तेमाल पूर्व जयपुर राजघराना से जुड़ल कई गो अउरी छोट जागीर भी करत रहलीं स।
रसगुल्ला
रसगुल्ला एगो रसदार भारतीय मिठाई हवे जे छेना के गोल-गोल पारल गोली सभ के चाशनी में पका के तइयार कइल जाला। कुछ किसिम के रसगुल्ला सभ में सूजी के इस्तमाल भी होखे ला आ एकर चाशनी, रंग रूप आ सवाद-सुगंध भी कई किसिम के होला। एकर उत्पत्ती पूरबी भारत में भइल, वर्तमान उड़ीसा आ पच्छिम बंगाल राज्य में। दुनों राज्य एकरा उत्पत्ति के अस्थान होखे के दावा करे लें। हालाँकि, "बंगाली रसगुल्ला" के अलग पहिचान बा आ एगो बिबाद में अंत में ई निपटारा भइल कि "बंगाली रसगुल्ला" के जीआई टैग दिहल गइल, साथे इहो कहल गइल कि खाली एही वेराइटी खाती बा आ एकरा के उत्पत्ती के अस्थान से न जोड़ल जाय।
वर्तमान में रसगुल्ला पूरा भारतीय उपमहादीप में बहुत चलनसार मिठाई बा आ बाहरी देस सभ में भी एकर चलन बा। जहाँ आमतौर प दूध के बनल मिठाई जल्दी खराब हो जालीं, रसगुल्ला तुलना में ढेर टिके ला, अगर हवाबंद डिब्बा में पैक कइल जाय तब ई कई महीना ले सुरक्षित रहे ला।
रंगरूप के हिसाब से देखल जाय तब ई मिठाई नरम गोला नियर होला जे चाशनी (रस) में बूड़ल रहे ला। मोलायम होखल बढ़ियाँ रसगुल्ला के पहिचान हवे। आमतौर पर ई एकदम उज्जर से ले के पियराहूँ रंग लिहले होला आ चाशनी में खुसबूदार आइटम डाल के खास सुगंध आ सवाद पैदा कइल जाला।
नाँव
बंगाली में एकरा के रसॉगोला, रसोगोल्ला, रशोगोल्ला नियर नाँव से जानल जाला। पूरा उत्तर भारत में ई रसगुल्ला के नाँव से जानल जाला आ नेपाल में एकरा के रसभरी कहल जाला।
उड़ीसा में उतपत्ती
उड़ीसा के इतिहासकार लोग के अनुसार, रसगुल्ला के आबिस्कार पुरी के मंदिर में भइल, जहाँ एकरा के खीरमोहन कहल जाय, बाद में इहे बिकसित हो के रसगुल्ला के रूप लिहलस। बतावल जाला कि ई परंपरागत रूप से जगन्नाथ मंदिर में देवी लक्ष्मी के "भोग" लगावे खाती इस्तमाल होखे। लोकल कथा-कहानी के मोताबिक, भगवान जगन्नाथ के नौ-दिन के यात्रा (रथ यात्रा) पर बिना बतवले निकस जाए के कारन लक्ष्मी जी नराज भ गइली। एकरे बाद ऊ मंदिर के जय बिजय द्वार बन क लिहली आ दोबारा उनके लवटे पर भीतर ढुके से रोक दिहली। लक्ष्मी के खुस करे खाती भगवान जगन्नाथ उनुका के रसगुल्ला के भोग लगवलें। ई रेवाज आज के समय में "बचानिका" के नाँव से मनावल जाला जे "नीलाद्री बिजय" (भगवान के लवटानी) के हिस्सा हवे, मने के देवता के रथ यात्रा के बाद मंदिर में वापसी के चीन्हा हवे।
लोककथा के मोताबिक, भुबनेश्वर के कुछ दूर पर मौजूद पहाला गाँव में बहुत गाई रहलीं सऽ आ गाँव के लोग इफरात दूध होखे के कारन फाजिल बचल दूध के बिग दे जब ऊ खराब हो जाय। जब जगन्नाथ मंदिर के एगो पुजारी ई देखलें तब उहे ओह गाँव के लोगन के दूध फार के छेना बनावे के तरीका सिखवलें आ रसगुल्ला बनावे के बिधी बतवलें। पहाला बाद में एह इलाका के सभसे बड़ छेना के बनल मिठाई के बजार के रूप में बिकसित भइल।
ऊपर बतावल, उडीसा में उतपत्ती के सिद्धांत के बंगाली इतिहासकार लोग खंडन करे ला। खाना आ पकवान के इतिहासकार के टी आचार्य आ चित्रा बनर्जी के अनुसार भारत में सत्रहवीं सदी के पहिले छेना आ पनीर नियर चीज के कौनों संदर्भ ना मिले ला। दूध से बने वाली मिठाई सभ मुख्य रूप से खोवा से बनावल जायँ आ ई पुर्तगाली परभाव के बाद सुरू भइल जब पनीर आ छेना के भारत में इस्तेमाल सुरू भइल, छेना के मिठाई बने लागल। एही से, ई बहुत असंभव बात बुझाला कि जगन्नाथ मंदिर में बारहवीं सदी में छेना के मिठाई के भोग लागत रहल होखे। नबीन चंद्र दास के पीढ़ी में भइल अनामिक राय आ इतिहासकार हरिपद भौमिक के कहल बा कि मंदिर के सुरुआती रिकार्ड सभ में बर्णित छप्पन भोग में ले रसगुल्ला के जिकिर नइखे; एह मिठाई के नाँवें बंगाल में ईजाद भइल। इनहन लोग के एगो अउरी तर्क इहो बा कि देवता के फाटल दूध के कौनों चीज चढ़ावल एक तरह से धर्मबिपरीत आचरण होखी। हालाँकि, माइकल क्रोंडल के तर्क बा कि हिंदू देवता लोग से जुड़ल रिवाज आ नियम सभ में इलाका अनुसार काफी बदलाव रहल बा ई संभव बा कि आज जहाँ ओडिशा बा हो इलाका में एह किसिम के कौनों प्रतिबंध ना रहल होखे।
असित मोहंती, जे जगन्नाथ पंथ आ परंपरा सभ पर एगो ओडिया अनुसंधान कर्ता बाड़ें, हवाला देलें कि एह मिठाई के रसगोला नाँव से जिकिर 15वीं सदी के ग्रंथ जगमोहन रामायण में आइल बा जेकर रचइता बलराम दास रहलें। एह पाठ में रसगोला के जिकिर बा आ अउरी मिठाई सभ के भी जे ओडिशा में बनें। छेना से बने वाली अउरी कई मिठाई सभ के भी जिकिर बा, जइसे कि छेनापुरी, छेनालड्डू आ रसाबली। एगो अउरी पुरान ग्रंथ प्रेमपंचामृत जेकर रचइता भूपति रहलें, एहू में छेना कि जिकिर होखे के बात बतावल जाला। ई तर्क दिहल जाला कि ओडिशा में छेना बनावे के बिधी पुर्तगाली लोग के आवे से बहुत पहिले से चलन में रहल।
बंगाल में उतपत्ती
इस्पंज नियर आ उज्जर रसगुल्ला के बारे में मानल जाला कि आज के समय के पच्छिम बंगाल के कलकत्ता शहर (ओह समय के बंगाल) में पहिली बेर 1868 में इहाँ के हलुआई नबीन चंद्र दास द्वारा लोग के सोझा ले आइल गइल। दास छेना आ सुज्जी के मेरवन के चीनी के चाशनी में पका के बनावे सुरू कइलेन जबकि एकरे पहिले ऊ अपना मूल दोकान में, जे सूतानाती (अब बागबजार) में रहल बिना सुज्जी वाला रसगुल्ला बनावें। उनके बाद के पीढ़ी के लोग ई दावा करे ला कि उनके ई रेसिपी एकदम ओरिजनल रहल, बाकी एगो दूसर मत के अनुसार ऊ उड़ीसा के परंपरागत रेसिपी में बदलाव भर कइलेन जवना से कि ई ढेर टिकाऊ बन सके।
एकरे बादो, एगो अउरी थियरी ई बा कि सुज्जी वाला रसगुल्ला पहिलहीं बंगाल में बने, केहू अउरी एकरा के आबिस्कार कइल, आ दास एकरा के बस पापुलर क दिहलें। बाग्लार खबर (1987) में पकवान के इतिहासकार प्रणब राय के दावा रहल कि केहू ब्रज मोहन नाँव के आदमी कलकत्ता हाई कोर्ट के लगे 1866 में रसगुल्ला लोग के सोझा ले आइल, दास के दुकान पर एकरा बिकाए सुरू होखे के दू बरिस पहिलहीं। साल 1906 में, पंचानन बंधोपाध्याय के लिखनी बा की रसगुल्ला उनईसवीं सदी में हरधन मोइरा, फुलिया के हलुआई, द्वारा पहिली बेर बनावल गइल जे राणाघाट के पाल चौधुरी लोग खातिर काम करें। बंगाल के हलुआइ समुदाय के एगो अखबार मिष्ठिकथा के हवाला से बतावल जाला कि अउरी कई गो हलुआई लोग अइसन मिठाई बनावे आ इनहन के नाँव अलग-अलग रहल जइसे कि गोपालगोला (बर्दवान जिला के गोपाल मोइरा द्वारा बनावल आ बेचल जाय), जतिनगोला, भबानीगोला आ रसुगोल्ला। पकवान आ भोजन के इतिहासकार माइकल क्रोंडल के कहनाम बा कि एक उत्पत्ती जवन भी होखे, ई बहुत संभव बा कि रसगुल्ला नबीन चंद्र दास के पहिले से बनत रहल। दास के उत्तराधिकारी लोग के चलावल जाए वाली कंपनी के एगो बोशर में ई हिंट मिले ला की: "ई बतावल मुस्किल बा कि अइसन मिळत जुलत मिठाई के कौनों अनगढ़ रूप ओह जमाना में कहीं अउरी रहल कि ना। अगर अइसन कुछ रहबो कइलें, ऊ नबीन चंद्र के क्वालिटी से मैच करे वाला ना रहलें, आ बंगाली थाली में रूचि जगावे में बिफल होखे के कारन, ऊ समय के साथ बिलुप्त भ गइलें।"
आधुनिक पापुलरिटी
आजु के समय में कैन में बंद रसगुल्ला पूरा भारत, पाकिस्तान आ बांग्लादेस में उपलब्ध बा आ पूरा दुनिया में जहाँ भी भारतीय उपमहादीप के सामान बेचे वाली किराना के दुकान बाड़ी ओहू जे मिले ला। नैपाल में ई रसगुल्ला रसभरी के नाँव से पापुलर बाटे।
एगो खबर के मोताबिक भारत के अंतरिक्ष कार्यक्रम चलावे वाली एजेंसी इसरो एह रसगुल्ला सभ के डीहाइड्रेटेड (पानी सुखावल) वर्शन बनावे पर काम क रहल बा जेवना से ई अंतरिक्ष यात्री लोग खाती ले जाइल जा सके।
बनावे के तरीका
रसगुल्ला बनावे खातिर पहिले छेना के (भा छेना आ सुज्जी के मिक्स्चर) के एक बरोबर गोली नियर पार लिहल जाला। एकरा बाद चीनी के घोल के चाशनी बना लिहल जाला आ एह चाशनी छेना के गोली सभ के डाल के मद्धिम आँच पर सिझावल जाला (बिना उबाल के)। कुछ अलग किसिम के बिधी में एकरा के प्रेशर कुकर में भी बनावल जा सके ला भा ओभन में पकावल जा सके ला। परोसे से पहिले एकरे ऊपर गुलाबजल (खाए वाला, परफ्यूम भा सिंथेटिक नाहीं) के छिड़काव क दिहल जाला जवना से कि एह में सुगंध आ जाय।
बिबिधता
परंपरागत ओडिया रसगुल्ला सभ बंगाली रसगुल्ला के तुलना में मोलायम आ हल्का पियाराहूँ कलर के होखे लें। जबकि, बंगाली रसगुल्ला उज्जर आ रबर नियर बा इस्पंजी जादे होखे लें।
ओडिशा के भुबनेश्वर आ कटक के बीचा में एगो जगह पहाला के पहाल रसगुल्ला अपना बिसेसता खातिर परसिद्ध बाटे। अपना मूल इलाका, पूरबी भारत के बाहर, राजस्थान के बीकानेर के रसगुल्ला भी परसिद्ध बा, हालाँकि ई शहर मुख्य रूप से पापड़ आ भुजिया नियर नमकीन आइटम खातिर जानल जाला, दूध के चीजन के बनावे खातिर भी इहाँ उद्योग अस्थापित भइल आ एह में रसगुल्ला बनावे वाला भी कई इकाई बाड़ी आ इहाँ के रसगुल्ला के भी माँग बढ़ रहल बा।
अइसने मिलत-जुलत
छेना गाजा आ छेना पोडा के साथे-साथ रसगुल्ला उड़ीसा के तीन गो प्रमुख मिठाई में से एक हवे। अब जबकि रसगुल्ला के बंगाल के साथ जुड़ाव के चलन बा, उड़ीसा के दूध फेडरेशन एह कोसिस में बा कि छेना पोडा के ओडिया मिठाई के रूप में पापुलर कइल जाव।
नोट
<references group="नोट"/>
गौरा देवी
गौरा देवी (1925 – 1991) उत्तर प्रदेश के हिमालय पहाड़ वाला इलाका (अब उत्तराखंड में) पेड़ आ जंगल कटाई के खिलाफ आंदोलन करे वाली एगो एक्टिविस्ट रहली। एगो मोहीम के नियर चलल चिपको आंदोलन के अपना इलाका में अगुआई कइली।
पियोरी
पियोरी (Hill partridge, बै॰:Arborophila torqueola) चिरइन के तीतरबंस के एगो प्रजाति बाटे।
उल्हासनगर
उल्हासनगर (Ulhasnagar) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार उल्हासनगर के कुल शहरी जनसंख्या 5,06,098 बाटे आ आसपास के उपशहरी इलाका के मिला लिहल जाय तब कुल जनसंख्या 5,06,098 बा। जनसंख्या के हिसाब से ई भारत के 86वाँ शहर बाटे। जनगणना आँकड़ा के मोताबिक एह शहर में लिंगानुपात 881 आ साक्षरता के दर 87.49% बाटे।
धर्मदेवी
धर्मदेवी नगरपालिका नेपाल के संखुवासभा जिला मे अवस्थित एगो नगर बा। पहिले के आखिभुइँ, माम्लिंग आ तामाफोक गा.वि.स. सभ मिलाके धर्मदेवी नगरपालिका बनल ह ।
गाँधी जयंती
गाँधी जयंती भारत में मनावल जाए वाला एगो राष्ट्रीय तिहुआर आ दिवस हवे जे महात्मा गाँधी के जनम दिन के उपलक्ष में मनावल जाला।
चंडीप्रसाद भट्ट
चंडीप्रसाद भट्ट (जनम: 1934) एगो गाँधीवादी आ पर्यावरण एक्टिविस्ट बाड़ें। इनके चिपको आंदोलन के अगुआई करे खातिर परसिद्धि मिलल। भारत सरकार इनके पद्म भूषण सम्मान दिहलस जे भारत के तिसरा सभसे बड़ नागरिक सम्मान हवे।
केप डॉक्टर
एकरा के साउथ-ईस्टर भी कहल जाला।
झाँसी
झाँसी (Jhansi) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार झाँसी के कुल शहरी जनसंख्या 5,05,693 बाटे आ आसपास के उपशहरी इलाका के मिला लिहल जाय तब कुल जनसंख्या 5,49,391 बा। जनसंख्या के हिसाब से ई भारत के 87वाँ शहर बाटे। जनगणना आँकड़ा के मोताबिक एह शहर में लिंगानुपात 905 आ साक्षरता के दर 83.02% बाटे।
किस किसको प्यार करूँ
किस किसको प्यार करूँ 2015 में आयल भारत क एक ठे कामेडी फिलिम ह जेकर निर्देशन अब्बास मस्तान कइले रहन। ए फिलिम से कामेडियन कपिल शर्मा आपन फिलिम डेब्यू कइले रहन।
कहानी
इ कहानी तीन ठे अलग-अलग नाम क एक्के व्यक्ति (कपिल शर्मा) क ह। जेकर नाम शिव, राम आऊर किशन होला। उ लगातार तीन शादी करेला आऊर तीन्नो शादी कउनो ना कउनो मजबूरी में करेला। लेकिन गलती से तीनों पत्नी एक्के जगह पर रहे आ जानीं। एकरे बाद उ एक आउर लड़की जेसे उ प्यार करेला ओसे शादी करल चाहेला। लेकिन ए कुल में ओकरे सामने कई ठे परेशानी आवेला।
अंतर्राष्ट्रीय अहिंसा दिवस
अंतर्राष्ट्रीय अहिंसा दिवस (International Day of Non-Violence) हर साल 2 अक्टूबर के मनावल जाला। एह दिन महात्मा गाँधी के जनम दिन हवे आ ई भारत में गाँधी जयंती के रूप में मनावल जाला।
इतिहास
जनवरी 2004 में मुंबई में आयोजित एगो कार्यक्रम में ईरानी नोबल पुरस्कार बिजेता शीरीन इबादी के ई आइडिया पेरिस में अंतर्राष्ट्रीय बिद्यार्थी लोगन के हिंदी पढावे वाला एगो शिक्षक से मिलल। बाद में भारतीय राष्ट्रीय कांग्रेस के ई आइडिया पसंद आइल आ एकरा खाती माहौल बने सुरू भइल।
15 जून 2007 के यूनाइटेड नेशंस में एह बात के प्रस्ताव पास भइल कि गांधी जी के जनम दिन 2 अक्टूबर के अंतर्राष्ट्रीय अहिंसा दिवस (इंटरनेशनल डे ऑफ नॉन-वायलेंस) के रूप में मनावल जाई।
यूनाइटेड नेशंस के पोस्टल डिपार्टमेंट एगो इस्पेशल कैचेट (मोहर के रूप में लागे वाला चीन्हा) भी बनावले बा जे 2 अक्टूबर से 31 ले हर चिट्ठी पत्री पर लगावे ला।
पाँचखपन
पाँचखपन नगरपालिका नेपाल के संखुवासभा जिला मे अवस्थित एगो नगर बा। पहिले के वाना स्याबुन आ जलजला''' गा.वि.स. सभ मिलाके पाँचखपन नगरपालिका बनल ह । ईहाके जनसंख्या 17,521 आ क्षेत्रफल 148.03 वर्ग किमी बाटे एह नगरपालिका 9 वार्ड में बिभाजन भइल ह आ ऐकर केन्द्र पहिले के वाना गाविस के कार्यालय में राखल ह ।
बेतिया (बिधानसभा क्षेत्र)
बेतिया भारत के बिहार राज्य मे पच्छिम चंपारण जिला एगो बिधानसभा क्षेत्र हऽ।
सांगली मिराज आ कुपवाड
सांगली मिराज आ कुपवाड (Sangli-Miraj & Kupwad) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार सांगली मिराज आ कुपवाड के कुल शहरी जनसंख्या 502793 बाटे आ आसपास के उपशहरी इलाका के मिला लिहल जाय तब कुल जनसंख्या 502793 बा। जनसंख्या के हिसाब से ई भारत के 88वाँ शहर बाटे। जनगणना आँकड़ा के मोताबिक एह शहर में लिंगानुपात 982 आ साक्षरता के दर 85.91% बाटे।
महाराष्ट्र के जिला सभ के लिस्ट
भारत के राज्य अउरी संघ राज्यक्षेत्र महाराष्ट्र 1 मई 1960 के अस्तित्व में आइल (एकरा के महाराष्ट्र दिवस के रूप में मनावल जाला), आ शुरू-सुरू में एह में 26 गो जिला रहलें। एकरा बाद से अबले, 10 गो अउरी जिला बनावल गइल बाने। वर्त्तमान 36 गो जिला सभ के 6 गो मंडल में एकट्ठा कइल गइल बाटे।
क्षेत्र आ मंडल
महाराष्ट्र के प्रशासनिक रूप से 36 जिला में बाँटल गइल बा, आ ई छह गो मंडल में एकट्ठा कइल बाने।
जिला सभ
नीचे दिहल लिस्ट में कुल छत्तीसो जिला के भूगोलीय आ जनसंख्या संबंधी आंकड़ा दिहल जात बाटे। जनसंख्या के आंकड़ा 2001 के जनगणना रपट से लिहल गइल बा।
नोट आ टिप्पणी
<references group="नोट"/>
जननी जन्मभूमिश्च स्वर्गादपि गरीयसी
जननी जन्मभूमिश्च स्वर्गदपि गरीयसी हिंदू महाकाव्य रामायण में आइल एगो संस्कृत श्लोक के उत्तरार्द्ध (बाद के आधा हिस्सा) हवे। एगो चलनसार सूक्ति होखे के अलावा ई वाक्य नेपाल देस के राष्ट्रीय आदर्श वाक्य (मोटो) भी हवे।
अनुवाद
"माई आ मातृभूमि स्वर्ग से भी श्रेष्ठ बाड़ी स।"
मूल
ई छंद हिंदू महाकाव्य रामायण के कुछ समीक्षा सभ में मिले ला, हालाँकि ई एकरे आलोचनात्मक संस्करण में मौजूद नइखे।
आगे देखल जाय त, एह श्लोक के कम से कम दू गो संस्करण भा वर्शन चलन में बाड़ें। एक संस्करण में (टी आर कृष्ण चारी आ टीआर वेमकोबा चारी के संपादित, 1930 में हिंदी प्रचार प्रेस, मद्रास प्रकाशक द्वारा प्रकाशित संस्करण में 6:124:1 पर) भरद्वाज ऋषि द्वारा राम के संबोधित क के कहल गइल बाटे:
"मित्राणि धन धान्यानि प्रजानां सम्मतानिव। जननी जन्म भूमिश्च स्वर्गादपि गरीयसी॥"
अनुवाद: "मित्र, धन आ अनाज के एह दुनिया में बहुत सम्मान होला। (बाकिर) माई आ मातृभूमि स्वर्ग से भी श्रेष्ठ बा।"
"अपि स्वर्णमयी लङ्का न मे लक्ष्मण रोचते। जननी जन्मभूमिश्च स्वर्गादपि गरीयसी॥"
अनुवाद: "लक्ष्मण, ई सोना के लंका भी हमरा मन ना भावेला। माई आ मातृभूमि स्वर्ग से भी श्रेष्ठ बाड़ी सऽ।"
उद्धरण
ई एगो बहुत चलनसार उद्धरण (कोटेशन) हवे जेकर इस्तेमाल कई बिद्वान लो अपना लेखन में कइले बाटे। उदाहरण खाती सुभाष चंद्र बोस एकर हवाला दे के लिखले बाड़ें:
"हम कहने को कहते हैं, 'जननी जन्मभूमिश्च स्वर्गादपि गरीयसी।' मगर क्या तन-मन से जननी और जन्मभूमि से प्रेम करते हैं? जननी से प्रेम करने का अर्थ केवल अपनी माँ को प्रेम करना नहीं है, सम्पूर्ण मातृ-जाति को प्रेम करना है। बंगाल देश-बंगाल का जल, बंगाल की माटी, बंगाल का आकाश, बंगाल का वातास, बंगाल की शिक्षा-दीक्षा और जीवन-दृष्टि सब कुछ बंगाल की नारी-जाति में मूर्त हो उठी है। जो व्यक्ति बंगाल की मातृ-जाति में श्रद्धा नहीं करता, वह बंगाल को कैसे श्रद्धा कर सकता है?"
बेलवारी
बेलवारी नगरपालिका नेपाल के मोरंग जिला मे अवस्थित एगो नगर बा। पहिले के बेलबारी नगरपालिका, डांगीहाट आ बाहुनी गा.वि.स.सभ मिलाके बेलवारी नगरपालिका बनल ह । ईहाके जनसंख्या 65,892 आ क्षेत्रफल 132.79 वर्ग किमी बाटे एह नगरपालिका 11 वार्ड में बिभाजन भइल ह आ ऐकर केन्द्र पहिले के बेलवारी नगरपालिका के कार्यालय में राखल ह ।
सिकटा (बिधानसभा क्षेत्र)
सिकटा भारत के बिहार राज्य के पच्छिम चंपारण जिला मे एगो बिधानसभा क्षेत्र हऽ।
रसमलाई
रसमलाई एगो भारतीय मिठाई हवे जेह में छेना के चापट टिकरी गाढ़ मलाई नियर दूध के रस में बूड़ल रहे लीं। छेना के टिकरी एकदम मोलायम होला आ एह में बीच में जरको कड़ेर हिस्सा ना होला। जवना रस में ई बूड़ल रहे ला ऊ आमतौर पर पियाराहूँ उज्जर रंग के होला आ एह मिठाई के सजावट खाती एकरे ऊपर पिस्ता के कतरन छिड़कल जाला।
मंजरी फडनिस
मंजरी फडनिस एक ठे भारतीय फिलिम एक्ट्रेस बाड़ी। इ फालतू (2006), जाने तू या जाने ना (2008), जोककोमोन (2011), ग्रैंड मस्ती (2013), किस किसको प्यार करूँ (2015) आऊर ख़ामख़ा (2016) में एक्टिंग कइले बाड़ीं।
रसमलाई
एह मिठाई के मूल उतपत्ती के जगह भारते हवे। के॰ सी॰ दास ग्रैंडसंस, जे बंगाल में कलकत्ता के परसिद्ध रसगुल्ला के दुकान बा, के दावा बाटे कि एह मिठाई के खोज के॰ सी॰ दास कइले रहलें, हालाँकि एह दावा के पुष्टि करे के कौनों तरीका ना बाटे।
100000
एक लाख (1,00,000) एगो प्राकृतिक नंबर ह जे 99,999 के ठिक बाद आ 100,001 के ठिक पहिले आवे ला। ई सौ हजार के बराबर होखे ला। अंग्रेजी में एकरा के हंड्रेड थाउजेंड (लिखे के इस्टाइल - 100,000) के नाँव से जानल जाला। बैज्ञानिक नोटेशन में एकरा के 105 लिखल जाला।
रसमलाई
एगो हवाला के अनुसार ई मिठाई अवध क्षेत्र में मैदा के छान के ओकरे बाद दूध में गाढ़ मलाई नियर होखे तक पका के तइयार कइल जाए वाली खरिका नाँव के मिठाई के रूपांतरण हवे।
पृथिवी के ग्रेविटी
पृथिवी के ग्रेविटी (gravity of Earth), जेकरा g से चिन्हित कइल जाला, नेट एक्सिलरेशन हवे जे गुरुत्वाकर्षण (पृथ्वी के भीतर के द्रब्यमान बितरण से मिले वाला) आ सेंट्रीफ्यूगल फ़ोर्स (पृथ्वी के घूर्णन से मिले वाला) के संजुक्त परभाव के चलते चीजन के मिले ला। ई वेक्टर क्वान्टिटी हवे, जेकर डाइरेक्शन साहुल के दिशा में होखे ले आ एकर ताकत भा मैग्निट्यूड  नॉर्म द्वारा दिहल जाला।
100000
ई एक मिलियन के दसवाँ हिस्सा होला।
रसमलाई
कुल मिला के, पूरबी भारत के मिठाई मानल जाए वाली रसमलाई वर्तमान में पूरा भारत में, नेपाल, पाकिस्तान आ बांग्लादेस में परसिद्ध मिठाई हवे। ईद आ दिवाली के मोका पर, भारतीय उपमहादीप के लोग जहाँ बसल बा, कई जगह बिदेसन में भी ई मिले ला।
पृथिवी के ग्रेविटी
एसआई यूनिट में एह एक्सिलरेशन के मीटर प्रति सेकेंड वर्ग (चीन्हा के रूप में m/s2 चाहे m·s−2) चाहे न्यूटन प्रति किलोग्राम (N/kg or N·kg−1) में बतावल जाला।
रसमलाई
भारतीय डेयरी जर्नल में छपल एगो रपट के मोताबिक (साल 2004 के आँकड़ा) दूध से बने वाली छेना आधारित मिठाई सभ में, सभसे ढेर दूध के खपत रसमलाई बनावे खातिर होखत रहल।
सामग्री
रसमलाई के सामग्री में तिन गो मुख्य आइटम इस्तमाल होला: छेना, दूध के गाढ़ क के बनावल मलाई आ मीठ करे खाती चीनी। एकरे अलावा मलाई में खास रंग आ सुगंध-सवाद (फ्लेवर) पैदा करे खाती केसर के इस्तेमाल कइल जाला। केसर आ पिस्ता के इस्तेमाल एकरे सजावट (गार्निशिंग) में भी होला।
रसमलाई के कुछ रेसिपी सभ में ई ब्रेड से भी बनावल जाले आ एगो खबर के मोताबिक अंडा के रसमलाई भी बनावल जा रहल बा। पाकिस्तानी रूप, गोल्डन रसमलाई के बनावे में पनीर, सुज्जी आ मैदा के इस्तेमाल होला।
बनावे के बिधी
रसमलाई बनावे खातिर सभसे पहिले एकर टिकरी बनावे के होला। छेना के या फिर जइसन वेराइटी बनावल जा रहल होखे ओकरे अनुसार छेना/पनीर आ मैदा सुज्जी वगैरह के मिक्सचर के मिला के सान लिहल जाला जा गोली पार के चापट टिकरी बना लिहल जाला। एकरे बाद दूध के पका के गाढ़ कइल जाला आ चीनी मिला के मीठ रस बना लिहल जाला। मलाईदार रस तइयार हो जाए पर टिकरी सभ के एह में बोर के पकावल जाला जेवना से ई अउरी गाढ़ हो जाला आ टिकरी बढ़ियाँ से रस के सोख उठे ले। अंत में केसर, चिरौंजी, बदाम आ पिस्ता के कतरन से एकरा के सजा के परोसल जाला।
डिजिटल इलेक्ट्रॉनिक्स
अंकिय इलेक्ट्रॉन बिज्ञान इलेक्ट्रॉन बिज्ञान के एगो डाढ़ हऽ जेमे अंकिय सनेस आ ओहपे चले आला जंत्र सभ के पढ़ाई होखेला।
नेल्लोर
नेल्लोर (Nellore) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार नेल्लोर के कुल शहरी जनसंख्या 499575 बाटे आ आसपास के उपशहरी इलाका के मिला लिहल जाय तब कुल जनसंख्या 564148 बा। जनसंख्या के हिसाब से ई भारत के 90वाँ शहर बाटे। जनगणना आँकड़ा के मोताबिक एह शहर में लिंगानुपात 958 आ साक्षरता के दर 84.1% बाटे।
पोलर स्ट्रेटोस्फेरिक क्लाउड
पोलर स्ट्रेटोस्फेरिक क्लाउड्स (polar stratospheric clouds; अरथ: ध्रुवी क्षेत्र के स्ट्रेटोस्फेरिक बादर, संछेप में PSCs) ध्रुवी इलाका में जाड़ा के दिन में देखलाई पड़े वाला बादर हवें जे 15000 - 25000 m के ऊँचाई पर होखे लें।
दिघोंच
दिघोंच (Northern pintail, बै॰:Anas acuta) चिरइन के एगो प्रजाति बाटे। ई पनिहा चिरई हवे आ अपना आकृती में बत्तख आ हंस के बीच के होखे ले आ साइज में ई माझिल आकार के होखे ले। नर आ मादा के बीचा में रंग-रूप में भरपूर लैंगिक बिसमरूपता पावल जाले, मने कि दुनों के रंगरूप अलग-अलग होखे ला।
ई एगो प्रवासी चिरई हवे आ गरमी के दिना में उत्तरी ठंडा प्रदेश में रहे ले आ एही इलाका में इनहन के प्रजनन भी होखे ला। जाड़ा के दिन में ई दक्खिन उतर आवे लीं आ गर्म-इलाका में आ जालीं जे में पूरा मानसूनी इलाका सामिल बा आ कुछ समशीतोष्ण इलाका भी। ई आस्ट्रेलिया महादीप के छोड़ के बाकी सगरी महादीप में मिले ले। हालाँकि, अफिरका, दक्खिनी अमेरिका (एकदम उत्तरी हिस्सा) आ दक्खिन एशिया में ई बस जाड़ा भर प्रबास पर रहे लीं।
प्रजाति के बिलुप्त होखे के आधार पर इनहन के खतरा मुक्त श्रेणी में रखल गइल बा काहें की ई भरपूर संख्या में पावल जालीं।
इरविन स्क्रोडिंगर
इरविन स्क्रोडिंगर (12 अगस्त 1887 - 4 जनवरी 1961) एगो नोबेल पुरस्कार जितल पदार्थबिद रहन जे क्वांटम मैकेनिक्स मे जोगदान देले रहन।
सिग्नल
सिग्नल प्रॉसेसिंग के क्षेत्र में, सिग्नल (Signal) एगो अईसन फलन चाहे फंक्शन होला जे केवनो घटना के जानकारी के एक जगहा से दुजा जगहा पहुचावेला। बिजली के वोल्टता में बदलाव, करेंट में बदलाव चाहे बदलत इलेक्ट्रोमैग्नेटिक तरंग से कौनों जानकारी भा डेटा के एक जगहा से दुसरे जगह भेजल सिग्नल हवे जे इलेक्ट्रानिक्स आ टेलीकम्युनिकेशन के क्षेत्र में इस्तेमाल होला।
डेमी रोज के नाम से जानल जाला
डेमी रोज मावबी (जनम 27 मार्च 1995) एगो ब्रिटिश ग्लैमर मॉडल, सोशल मीडिया पर्सनालिटी आ डीजे रहल बाड़ी। अभी तक उनुकर इंस्टाग्राम प्रोफाइल प 20 Million से जादा फॉलोअर्स जुट गईल बाड़े।
शुरुआती जीवन आ शिक्षा के बारे में बतावल गइल बा
मावबी के जनम 27 मार्च 1995 के इंग्लैंड के बर्मिंघम में भइल आ ऊ माध्यमिक स्कूल खातिर जॉन विलमोट स्कूल में गइल रहलें। उ वाल्सॉल कॉलेज में भी छात्रा रहली. उनुकर परवरिश अपना भाई-बहिन के संगे भईल रहे।
इनके परवरिश इंग्लैंड के वेस्ट मिडलैंड्स के सटन कोल्डफील्ड में भइल। ऊ न्यू ऑस्कॉट प्राइमरी स्कूल आ जॉन विलमोट स्कूल में पढ़ाई कइली, दुनों सटन कोल्डफील्ड में रहलें आ जहाँ से इनके पढ़ाई भइल। एकरा बाद इंग्लैंड में वाल्सल कॉलेज में पढ़ाई कइली।
करियर
मावबी 18 बरिस के उमिर में इंस्टाग्राम से जुड़लें लंदन में स्थित इंटरनेट कंटेंट सब्सक्रिप्शन सेवा ओनलीफैंस पर उनकर खाता बा. मई 2015 में ऊ डीजे खालिद के गाना वीडियो " हाउ मनी टाइम्स " में मॉडल के रूप में परफार्म कइली। इनके कुछ समय खातिर मॉडल सभ के एगो अमेरिकी समूह ताज के एंजल्स से अनुबंध कइल गइल आ नवंबर 2015 में ई समूह छोड़ के यूके वापस आ गइल।
मावबी कई गो पत्रिका सभ में छप चुकल बाड़ें जइसे कि वर्ल्डस्टारहिपहॉप, एफएचएम, नट्स, चिड़ियाघर, आ अउरी। दिसंबर 2016 में ऊ सिक्स्टी6 पत्रिका के कवर उतरले बाड़ी। इहाँ के यूके के फैशन रिटेलर PrettyLittleThing के ग्लोबल एम्बेसडर भी बाड़ी।. उनुका के तब प्रसिद्धि के गोली मार दिहल गइल जब उनुका मामिला के अफवाह पूरा इंटरनेट पर फइलल शुरू हो जाला.
निजी जीवन के बा
साल 2016 में मावबी अमेरिकी रैपर टाइगा के डेट करत रहले। मावबी के पिता बैरी मावबी के अक्टूबर 2018 में कैंसर से निधन हो गइल आ इनके महतारी क्रिस्टीन मावबी के जून 2019 में पेट के संक्रमण से निधन हो गइल
Mawby is bisexual, stating, "हम लईकन से जादे लईकिन के पसंद करे के एगो चरण से गुजरनी।" अब हमरा त लौंडा लोग के बेसी शौक हो गइल बा. ई त बस निर्भर करेला।" . साल 2023 के हिसाब से उ केहु के डेट नईखी करत अवुरी फिलहाल उ अपना कैरियर प ध्यान देतारी।
उनकर महतारी क्रिस्टीन मावबी एनएचएस के व्हीलचेयर सलाहकार रहली जेकर निधन 2018 में पेट के संक्रमण से हो गइल रहे आ उनकर पिता बैरी मावबी बैंक मैनेजर रहले जे 2018 में कैंसर से निधन हो गइल रहले.
संदर्भ दिहल गइल बा
<references group="" responsive="1">
हंस
हंस या करियाहंस (Bar-headed goose, बै॰:Anser indicus) चिरइन के हंस-बत्तख परिवार के एगो प्रजाति बाटे।
लाख (बहुअर्थी)
लाख आमतौर पर गिनती में एक लाख खातिर इस्तेमाल होखे ला जे अंक में 1,00,000 लिखाला आ हजार के सौगुना होखे ला। एकर अउरी इस्तेमाल हो सके लें:
गेविया आर्कटिका
गेविया आर्कटिका (Black-throated loon, बै॰:Gavia arctica) चिरइन के एगो प्रजाति बाटे।
मंगलुरु
मंगलुरु (Mangalore) भारत के कर्नाटक राज्य में एक ठो शहर बा।
नदी मॉर्फोलॉजी
नदी मॉर्फोलॉजी (River morphology) चाहे जलधारा मॉर्फोलॉजी (Stream morphology), बिज्ञान के शाखा हवे जे नदी के प्लेनफॉर्म आ एकरे क्रॉस-सेक्शन के आकृति में होखे वाला बदलाव के अध्ययन आ बिस्लेषण करे ला। ई बदलाव नदी के कटाव आ नदी द्वारा बालू-माटी के जमाव के चलते होखे लें।
केवलादेव नेशनल पार्क
केवलादेव घना नेशनल पार्क, जेकरा पहिले भरतपुर बर्ड सेंचुरी के नाँव से जानल जाय, भारतीय राज्य राजस्थान के भरतपुर में एगो नेशनल पार्क बाटे। ई यूनेस्को के बिस्व धरोहर सभ में शामिल बा। एकरा के अउरी कई किसिम के जंगली जिया-जंतु सभ के साथे साथ बिबिध किसिम के चिरई सभ के निवास आ जाड़ा में उत्तरी देसन से आवे वाली प्रवासी चिरई सभ खाती जानल जाला। एकर नाँव एह इलाका में पड़े वाला शंकर भगवान के मंदिर के नाँव पर पड़ल हवे जेकरा के केवलादेव मंदिर कहल जाला। प्राकृतिक रूप से निचाई वाला इलाका के रूप में मौजूद झील, आसपास के दलदली इलाका आ बाढ़ वाला इलाका के कारन इहाँ बहुत पुराना जमाना से चिरई सभ के बहुत सारी प्रजाति पावल जालीं। वर्तमान में एकरा भीतर मौजूद बनावटी झील खाती एगो बान्ह से पानी सप्लाई होला।
1971 में एकरा के संरक्षित क्षेत्र घोषित कइल गइल रहे। 1985 में एकरा के बिस्व धरोहर सभ में सामिल कइल गइल।
फिरंगी
फिरंगी 2017 में आयल एक ठे भारत क एक्शन-कॉमेडी फिलिम हऽ। एकर निर्देशक राजीव धिंगरा हउअँ। ए फिलिम में हीरो आऊर हीरोइन कपिल शर्मा (जे कि निर्माता भी हउअँ), इशिता दत्ता आऊर मोनिका गिल हईं। इ फिलिम क शूटिंग पंजाब और राजस्थान में खासतौर से भयल। 2017 में एके रिलीज करल गयल रहे।
अस्सत दे ल'ओर पुल
डिजाइन
ई पुल बीचला स्पेन में वेलेंशिया के बीच से बहे वाली तुरिया नदी के पुराना समय के रास्ता पर बनल हवे। वर्तमान में इहाँ एह जगह के तुरिया बाग कहल जाला ई आर्ट अउरी साइंस के कॉम्प्लेक्स (Ciutat de les Arts i les Ciències) के नाँव से जानल जाला।
फिरंगी
कहानी
मंगा (कपिल शर्मा) एक ठे जवान लइका रहेला, जवन कि बिना पढ़ल-लिखल आऊर बिना नौकरी क रहेला। उ पुलिस बने क सपना देखत रहेला लेकिन बन ना पावेला। मंगा अपने दोस्त हेरा (इनाममुल्क) के बियाह में सरगी (इशिता दत्ता) से मिलेला और दुन्नो में प्यार हो जाला। लेकिन नौकरी ना भईला से मंगा और सरगी क रिश्ता ना हो पावेला।
बचपने से मंगा केहू के पीठ क दर्द अपने एक किक से ठीक कऽय दे। एक दिन उ एक ठे अंग्रेज अफसर के पीठ क दर्द एही तरे ठीक करेला। ए बात से खुश होके अफसर मंगा के पुलिस क नौकरी दे देला। नौकरी पाय के मंगा सरगी से शादी करे बदे ओकरे घरे जाला। लेकिन महात्मा गांधी क अनुयायी सरगी क दादा लालाजी (अंजन श्रीवास्तव) ए शादी के मना कय देनऽ काहे की मंगा अंग्रेजन खातिर काम करेला आऊर लालाजी आजादी खातिर लड़त रहेन।
बेलगाम
बेलगाम (Belgaum) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार बेलगाम के कुल शहरी जनसंख्या 488157 बाटे आ आसपास के उपशहरी इलाका के मिला लिहल जाय तब कुल जनसंख्या 610189 बा। जनसंख्या के हिसाब से ई भारत के 92वाँ शहर बाटे। जनगणना आँकड़ा के मोताबिक एह शहर में लिंगानुपात 988 आ साक्षरता के दर 89.82% बाटे।
ग्रीनफील्ड प्रोजेक्ट
ग्रीनफील्ड प्रोजेक्ट (Greenfield project) कौनों अइसन प्रोजेक्ट होला जे पहिले के भइल बिकास के काम सभ से सीमित न होखे। ई टर्म ग्रीनफील्ड जमीन के साथे समानता के कारन इस्तेमाल कइल जाला, अइसन जमीन जे पे पहिले से कवनों शहरी चाहे उद्योगिक बिकास न भइल होखे।
अइसन प्रोजेक्ट सभ में एकदम शुरुआत से काम कइल जाला आ एह तरीका से पुरान हो चुकल चीजन से नया निर्मान में कौनों बाधा चाहे सीमा ना पैदा होखे ले। हालाँकि, पुराना बिकास के फायदो ना मिलेला।
एली एवराम
एली एवराम एक ठे स्विडिश ग्रीक मूल क हीरोइन हईं, । इ मिकी वायरस फिलिम से बालीवुड में अपने एक्टिंग क शुरुआत कईनी। एली कलर्स चैनल पर आवे वाला रियलिटी शो बिग बॉस सीजन 7 में शामिल रहनीं। सितम्बर, 2012 से उ मुम्बई में रहत हईं। किस किसको प्यार करूँ फिलिम में एली कॉमेडियन आऊर एक्टर कपिल शर्मा के प्रेमिका क रोल कइले रहनीं।
1000000
दस लाख (1,00,000) एगो प्राकृतिक नंबर ह जे 9,99,999 के ठिक बाद आ 10,00,001 के ठिक पहिले आवे ला। ई एक हजार के हजार गुना के बराबर होखे ला। अंग्रेजी में एकरा के मिलियन भा एक मिलियन (लिखे के इस्टाइल - 1,000,000) के नाँव से जानल जाला। बैज्ञानिक नोटेशन में एकरा के 106 लिखल जाला।
ईशान किशन
ईशान किशन एगो भारतीय क्रिकेटर बाड़ें जे झारखंड से खेलेलन। दिसंबर 2015 मे हिनकरा के अंडर 19 क्रिकेट विश्व कप मे भारत के कप्तान बनावल गइल रहे। ईशान लतरिहत्था बल्लेबाजी आ विकेट किपर हवन। आईपीएल 2018 मे हिनकरा के मुंबई इंडियंस 6.2 करोड़ मे किनले रहे।
1000000
भोजपुरी में एकरा गिनती वाला चीज सभ खातिर दसलाखी शब्द के इस्तेमाल होखे ला।
डिरे डावा
डिरे डावा (आम्हरी: ድሬ ዳዋ; ओरोमो: Dirre Dawa; सोमाली भाषा: Diri Dhaba; अरबी भाषा: ديري داوا‎) इथियोपिया मे एगो नगर बाटे।
जामनगर
जामनगर (Jamnagar) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार जामनगर के कुल शहरी जनसंख्या 4,79,920 बाटे आ आसपास के उपशहरी इलाका के मिला लिहल जाय तब कुल जनसंख्या 6,00,411 बा। जनसंख्या के हिसाब से ई भारत के 93वाँ शहर बाटे। जनगणना आँकड़ा के मोताबिक एह शहर में लिंगानुपात 928 आ साक्षरता के दर 82.14% बाटे।
नंबर
नंबर भा नमर गणित के चीज हवे जे चीजन के गिने, नापे-जोखे खातिर इस्तमाल होला। नंबर के कुछ किसिम इंटीजर, प्राकृतिक नंबर, तार्किक नंबर, अतार्किक नंबर, आ कॉम्प्लेक्स नंबर होखे लें।
मनोज जोशी
मनोज जोशी हिंदीफिलिम क एक ठे एक्टर बाड़ें। इ आपन करियर क शुरूआत मराठी थिएटर से कईन, ओकरे साथ-साथ इ गुजराती आऊर हिंदीथिएटर में भी काम कइन। सन 1998 से अबही तक इ 60 से अधिक फिलिम में अभिनय कइले बाड़ें।
इ चाणक्य, एक महल हो सपनो का, राउ (मराठी), सग दिल, कभी सौतन कभी सहेली जइसन टीवी नाटकन में भी एक्टिंग कइले बाड़ें।
जम्मू अउरी काश्मीर के जिला सभ के लिस्ट
भारत के जम्मू अउरी काश्मीर में प्रशासन के दृष्टि से तीन गो डिवीजन (मंडल) बाड़ें: जम्मू, काश्मीर घाटी आ लद्दाख, आ ई राज्य कुल 22 गो जिलन में बिभाजित बाटे: This excludes 78,114 km2 under the administration of Pakistan, 5,180 km2 handed over by Pakistan to China and 37,555 km2 under the administration of China in Ladakh district.
जिला सभ
Kishtwar, Ramban, Reasi, Samba, Bandipora, Ganderbal, Kulgam and Shopian are newly formed districts.
ग्रीनफील्ड जमीन
एही से इशारा ले के कई क्षेत्रन में ग्रीनफील्ड प्रोजेक्ट सभ के बिचार कल्पित कइल गइल बा जहाँ कौनों प्रोजेक्ट के काम में पहिले के कइल बिकास कामकाजन से कौनो बाधा भा सीमा न पैदा होखे।
मोहनजोदड़ो
मोहनजोदड़ो (موئن جو دڙو — अरथ: मुर्दन के टीला) पाकिस्तान के सिंध प्रांत में एगो पुरातात्विक स्थल (आर्कियोलॉजिकल साइट) बाटे। करीबन 2500 बीसीई (ईपू) में बनल ई जगह सिंधु घाटी सभ्यता के सभसे बड़हन बस्ती रहल, आ दुनियाँ के शुरुआती प्रमुख शहर सभ में से एक रहल, जे प्राचीन मिस्र, मेसोपोटामिया, मिनोआन क्रीट आ नोर्टे चिको के समकालीन रहल। लगभग 40,000 के आबादी वाला ई शहर करीबन 2700 बीसीई ले फरल-फूलल।
सिंधु घाटी सभ्यता के क्षय के साथ 19वीं सदी ईसा पूर्व में मोहनजोदड़ो के छोड़ दिहल गइल आ 1920 के दशक ले एह जगह के दोबारा खोज ना भइल। एकरे बाद एह शहर के जगह पर महत्व के खनाई भइल। 1980 में एकरा के यूनेस्को के बिस्व धरोहर स्थल के रूप में दर्जा दिहल गइल आ दक्खिन एशिया के ई पहिला जगह रहल जेकरा के ई दर्जा मिलल। फिलहाल एह जगह पर माटी के कटाव आ संरक्षण के अभाव के चलते ई साइट खतरा में बा।
चेक लोग
चेक लोग (स्थानीय चेक भाषा में चेशी लोग) पच्छिमी स्लाविक समूह में आवे वाला एगो नृजातीय समूह हवे। ई लोग यूरोप में बिचला हिस्सा में एगो नेशन के रूप में चेक रिपब्लिक के निवासी बा आ एकसमान इतिहास, परंपरा, रिवाज आ चेक भाषा बोले वाला बाटे लोग।
मूल चेक लोगन के काफी समय ले अंग्रेजी में बोहेमियन कहल जाय (भारत में, उर्दू में अंग्रेजी से आइल बोहेमी)।
बिहार के अनुमंडल सभ
अनुमंडल बिहार में जिला से नीचे के एगो विभाग ह। एगो जिला में एगो अनुमंडल या उ से अधिके अनुमंडल हो सकत बा। बिहार में कुल मिला के 101 अनुमंडल बाड़े:
अनुमंडल ब्लॉक सभ के एगो समूह होखेला, जवन एसडीओ (सब-डिवीज़नल ऑफिसर) भा एसडीएम (सब-डिविजनल मजिस्ट्रेट) आ डीएसपी (डिप्टी सुपरिंटेंडेंट ऑफ पुलिस) द्वारा प्रशासित रहेला। सब-डिवीज़नल ऑफिसर आ डिप्टी सुपरिंटेंडेंट ऑफ पुलिस जिला स्तर के ऑफिसर डीएम (डिस्ट्रिक्ट मजिस्ट्रेट) जइसन होखेला लोग। डीएम, एसडीएम, एसपी, डीएसपी सभे भारतीय प्रशासनिक सेवा (इंडियन एडमिनिस्ट्रेटिव सर्विसेज) आईएएस भा बिहार लोक सेवा आयोग के सदस्य होखेला लोग।
लालकंठी पनडुब्बी
लालकंठी पनडुब्बी (Red-necked grebe, बै॰:Podiceps grisegena) चिरइन के एगो प्रजाति बाटे। ई चिरई एगो पनिहा चिरई हवे आ मौसमी प्रवासी पक्षी भी हवे। ई उत्तरी गोलार्ध के समशीतोष्ण इलाका में पावल जाले।
फुटनोट
<references group="नोट"/>
तिरुनेलवेली
तिरुनेलवेली (Tirunelveli) भारत के तमिल नाडु राज्य में एक ठो शहर बा।
महावंस
महावंस पालि भासा मे लिखल एगो महाकाव्य हऽ, एहमे से श्री लंका आ बुद्ध के जिनगी के जानकारी मिलेला।